Vergadering gehou in Kimberley word oproerig na diamantdelwers en zama-zama goud myners met wapens opdaag | DieKaap.com
Die wêreldbekende diamantstad Kimberley se projek om die sogenaamde zama-zama goud myners en diamant delwers in 'n wettige struktuur saam te bind, het klaarblyklik nie goeie resultate gelewer nie.
Die vergadering wat in Kimberley gehou is, het oproerig geword nadat delwers met wapens en al by die vergadering opgedaag het.
Die optrede van tientalle diamant delwers, wat onwettig sonder permitte, die diamantvelde ontgin, het die nasionale poging om wet en orde te skep, gou die nek ingeslaan.
Daar is van die onwettige delwers wat sê hulle eis hulle gebied wat sedert die 19 de eeu van hulle ontneem is, terug as eiendom, en die meer as 800 delwers wat ongelisensieerde delwers is, het die vergadering geheel en al ontwrig.
Hulle werk in 'n gebied van sowat 1,500 akkers ryk diamantveld en verseg om 'n duim skiet te gee op hulle "regte".
'n Nuwe gelisensieerde koöperatiewe struktuur is geskep, maar die meerderheid delwers weier om daarby aan te sluit, terwyl ander klaarblyklik geweier is as aandeelhouers.
Die onwettige myne en delwerye wat deur nagenoeg 100,000 zama-zama mense bedryf word, kos die land meer as R1,5 miljard per jaar, en die regering beskik klaarblyklik nie oor die wil om die onwettige diefstal van minerale te stop nie.
Een van die teenwoordiges op die vergadering het gesê hulle gaan voort soos in die verlede, want hulle moet huise, motors, en geld hê, en hulle kinders moet geleerdheid kry.
« Controversial Aarto law will not be applied in Cape Town – Just sad Gauteng will continue to suffer under this law